
за участие в обществена поръчка с предмет:
„Сертифициране на Система за управление на сигурността на информацията по стандарта ISO/IEC 27001, интегрирана с внедрената в МТСП система за управление на качеството (СУК) по стандарт БДС EN ISO 9001:2015“
Предмет на поръчката:
Провеждане на сертификационен одит на внедрената в Министерство на труда и социалната политика (МТСП) Интегрирана система за управление (ИСУ) в част управление на информационната сигурност, съгласно изискванията на стандарт БДС EN ISO/IEC 27001:2013. 
Срок за изпълнение на поръчката:
7 месеца от сключване на договор за възлагане на поръчката. 
Място на изпълнение на поръчката:
Гр. София, ул. Триадица №2.
Обхват на сертификация:
	Стандарт
	БДС EN ISO/IEC 27001:2013

	Адрес
	Гр. София 1051, ул. Триадица №2

	Брой служители
	385 щатни, от тях 347 заети към ноември

	Обхват на сертификация
	“Непрекъснато и подобряващо се опазване на наличността, целостта и поверителността на информацията на граждани и юридически лица, включително личните им данни, както и всякаква друга информация на всякакъв носител, до която МТСП и неговите работници, служители и подизпълнители имат достъп или обработват с или без технически средства на територията на МТСП, с местоположение: гр. София, 1051, ул. "Триадица" № 2“.


В техническото предложение участниците трябва да представят:
Методология за изпълнение на поръчката
Участникът трябва да представи по каква методология ще работи, какви методи ще използва и как ще бъде гарантирано качеството на одитните проверки за постигане на крайните цели. Трябва да се представят всички стъпки за изпълнението, начина на комуникация между изпълнителя и възложителя, управлението на проекта, евентуалните рискове и начините за отстраняване на тяхното въздействие, график на дейностите.
Стратегия за изпълнение на дейностите
Участникът трябва да представи своята стратегия за изпълнение на поръчката при провеждането на одитите, като включи описание на дейностите, които ще изпълни, източниците и начините за набиране на информация, задачите и отговорностите на членовете на екипа, като включи и времеви график.
Оценка на риска
Участникът трябва да предостави Оценка на риска, с която описва потенциалните заплахи и рискове от забавяне и/или невъзможност от изпълнение на поръчката и инструментите за тяхното предотвратяване.
В тази част следва да се представи обяснение на потенциалните рискове, които могат да възникнат и да окажат влияние върху изпълнението на договора. Техническото предложение на всеки екип от участниците в процедурата за възлагане на обществената поръчка следва да съдържа, за всеки един от посочените по – долу рискове:
· Обхват и степен на въздействие на риска върху изпълнението на обществената поръчка;
· Мерки за недопускане/ предотвратяване на риска, в приложимите случаи, съответно обосновка за невъзможността да се предприемат подобни мерки в конкретния случай;
· Мерки за преодоляване последиците при настъпване на риска – Възложителят идентифицира следните рискове, които биха могли да окажат влияние на изпълнението на договора и които всеки един участник следва минимум да разгледа:
· Времеви рискове;
· Забавяне изпълнението на проекта;
· Забавяне в подготовката и/или изпълнението на конкретната дейност;
· Забавяне поради фактическата невъзможност на отделни експерти да изпълняват задълженията си по време на изпълнението на договора;
· Технически рискове – лошо качество на изпълнение, породено от:
· Пропуски в заданието или проектното предложение;
· Организацията на екипа за изпълнение на дейностите;
· Проблеми с комуникацията между Възложител и/или оперативната програма;
· Липса на компетентност по техническите и функционалните проблеми.


1

